
Compartimentul administrare patrimoniu,transport public local,
relații cu Asociația de Proprietari,gospodărire, 
întreținere domeniului public și privat
Nr.12824/19.11. 2024



RAPORT DE SPECIALITATE
la proiectul de hotărâre privind  desemnarea consilierilor locali în Comisia de siguranță a Circulației Rutiere și Pietonale în Municipiul Marghita , în mandatul 2024-2028


Având în vedere:
- referatul de aprobare al primarului Municipiului Marghita, înregistrat cu nr. 12823/19.11. 2024 în calitate de inițiator al proiectului de hotărâre privind  desemnarea consilierilor locali în Comisia de siguranță a Circulației Rutiere și Pietonale; 
	Analizând temeiul juridic:
- prevederile art.8 alin.(1)  coroborat cu art.22 din O.G. nr.43/1997 privind regimul drumurilor, republicată , cu modificările și completările ulterioare;
- prevederile art.1 alin (4), art.5 alin.(1), (2), (3), (6) și (7) din O.U.G.195/2002 privind circulaţia pe drumurile publice , republicată, cu modificările și completările ulterioare; 
	Ținând cont de:
- Ordinul Prefectului  nr.   603 din 28.10.2024 privind constatarea ca legal constituit a Consiliului Local al Municipiului Marghita , ca urmare a scrutinului electoral  din data de 9 iunie 2024 privind alegerea autorităților administrației publice locale; 
-  HCL nr. 100/26.09.2013 privind aprobarea componenței  Comisiei de Siguranță a Circulației Rutiere și Pietonale în Municipiul Marghita  și a Regulamentului de funcționare a acesteia, conform căreia prin conținutul  capitolului I din regulament, se  precizează  componența comisiei care  se propune de Compartimentul administrare patrimoniu,transport public local, relații cu Asociația de Proprietari,gospodărire, întreținere domeniului public și privat din  cadrul Direcției tehnice și din care vor face parte: primarul- președinte al comisiei, viceprimarul-vicepreședinte al comisie, 3 consilieri locali, un reprezentant al poliției rutiere, un reprezentant al poliției locale  și un reprezentant al compartimentului urbanism. Secretariatul comisiei va fi asigurat de un reprezentant al Compartiment administrare patrimoniu,transport public local, relații cu Asociația de Proprietari,gospodărire, întreținere domeniului public și privat din  cadrul Direcției tehnice din cadrul aparatului de specialitate al primarului, iar componența comisiei va fi aprobată prin dispoziția primarului.  
	Ținând cont de faptul că în urma alegerilor locale din 2024, primarul, viceprimarul ales din rândul consilierilor locali și  componența Consiliului Local al Municipiului Marghita s -au schimbat față de mandatul precedent, fapt ce impune constituirea unei noi Comisii de Siguranţă a Circulației Rutiere și Pietonale în Municipiul Marghita,
	În conformitate cu  art.136 , alin. (3), lit a) din OUG 57/2019 privind Codul administrativ, cu modificările și completările uterioare, a fost întocmit raportul de specialitate la  compartimentul de resort,  în vederea dezbaterii   de către Consiliul Local al Municipiului Marghita, pentru adoptarea unei hotărâri privind desemnarea consilierilor locali în Comisia de siguranță a Circulației Rutiere și Pietonale, în mandatul 2024-2028, în baza art.129, alin(2), lit.d) , alin.(7), lit.g) și n) din OUG 57/2019 privind Codul administrative, cu modificările și completările ulterioare.

